REGOLAMENT TAL-KUMMISSJONI (KE) Nru 1226/2007
tas-17 ta’ Ottubru 2007
li jemenda r-Regolament tal-Kunsill (KE) Nru 2368/2002 li jimplimenta l-iskema ta’ ċertifikazzjoni Kimberley Process għall-kummerċ internazzjonali fid-djamanti mhux maħduma
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ewropeja,
Wara li kkunsidrat ir-Regolament tal-Kunsill (KE) Nru 2368/2002 li jimplimenta l-iskema ta’ ċertifikazzjoni Kimberly Process għall-kummerċ internazzjonali fid-djamanti mhux maħduma, (1) kif l-aħħar emendat mir-Regolament tal-Kummissjoni (KE) Nru 1038/2007, (2) u b’mod partikolari l-Artikolu 19 tiegħu,
Billi:
(1)
L-Artikolu 19 tar-Regolament (KE) Nru 2368/2002 jipprovdi għal lista ta’ l-awtoritajiet tal-Komunità li għandha tinżamm mill-Kummissjoni fl-Anness III;
(2)
Il-Bulgarija nnominat awtorità tal-Komunità u informat lill-Kummissjoni biha. Il-Kummissjoni kkonkludiet li ġew ipprovduti biżżejjed provi li din l-awtorità tista’ taqdi l-kompiti tagħha stabbiliti mill-Kapitoli II, III u V tar-Regolament (KE) Nru 2368/2002 b’mod affidabbli, fil-ħin, effettiv u adegwat.
(3)
Il-miżuri pprovduti f’dan ir-Regolament huma konformi ma’ l-opinjoni tal-Kumitat nominat fl-Artikolu 22 tar-Regolament (KE) Nru 2368/2002,
(4)
L-Anness III għandu jiġi hekk emendat,
ADOTTAT DAN IR-REGOLAMENT:
Artikolu 1
L-Anness III tar-Regolament (KE) Nru 2368/2002 qiegħed jiġi sostitwit bl-Anness ta’ dan ir-Regolament.
Artikolu 2
Dan ir-Regolament għandu jidħol fis-seħħ l-għada ta’ meta ssir il-pubblikazzjoni tiegħu fil-Ġurnal Uffiċjali ta’ l-Unjoni Ewropea.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussell, 17 ta’ Ottubru 2007.